b'\n_START_ARTICLE_\nJulius Evola\n_START_SECTION_\nFilozofija\n_START_PARAGRAPH_\nEvola je opredeljeval svoj nazor in spiritualne vrednote kot aristokratske, mo\xc5\xa1ke, tradicionalne, juna\xc5\xa1ke in \xc5\xa1e posebej reakcionarne. Predstavil je svoj pogled na tradicijo. Njegovo najpomembnej\xc5\xa1e delo je trilogija v angle\xc5\xa1kem prevodu Revolt Against the Modern World, Men Among the Ruins in Ride the Tiger. Evola je eden najbolj poznanih predstavikov tradicionalisti\xc4\x8dne filozofije._NEWLINE_Po mnenju preu\xc4\x8devalca Evole, \xe2\x80\x9ebi lahko opredelili filozofijo Evole kot najbolj radikalno in dosledno antiegalitarno, antiliberalno, antidemokrati\xc4\x8dno in antipopularno v dvajsetem stoletju. Njegova filozofska usmeritev pokriva teme kot hermetizem, metafizika vojne, seksa, tantre, budizma, taoizma, gorni\xc5\xa1tva in iskanja Svetega grala, zgodovino civilizacij, dekadence in mnogo razli\xc4\x8dnih filozofij in verskih tradicij antike in Orienta._NEWLINE_Nikoli ni bil \xc4\x8dlan italijanske fa\xc5\xa1isti\xc4\x8dne stranke ali italijanske socialisti\xc4\x8dne republike. Bil je kritik fa\xc5\xa1izma in se je deklariral kot anti-fa\xc5\xa1ist.  Simpatiziral je z desno usmerjenimi intelektualci. Po drugi svetovni vojni je mnogo podpornikov radikalnih tradicionalistov, Nove desnice in Tretje poti videlo inspiracijo v Evoli, kakor tudi mnogi okultisti.\n_START_SECTION_\nZgodnja leta\n_START_PARAGRAPH_\nOkoli leta 1929 ga je pritegnil spiritualizem. Veliko je bral razli\xc4\x8dne ezoteri\xc4\x8dne tekste in se globlje posve\xc4\x8dal okultizmu, alkimiji in magiji. V tem \xc4\x8dasu je uporabljal tudi halucinogene droge, da je izkusil druga\xc4\x8dne stanje zavesti, vendar je kasneje v knjigi Osedlati tigra kritiziral tako po\xc4\x8detje. Leta 1927 je skupaj z italijanskimi ezoteriki ustanovil Gruppo di Ur, ki je hotela o\xc5\xbeiviti nekdanje rimsko poganstvo\n_START_SECTION_\nPo drugi svetovni vojni\n_START_PARAGRAPH_\nPo drugi svetovni vojni je Evola nadaljeval svoje delo. Napisal je \xc5\xa1tevilne knjige in \xc4\x8dlanke o magiji seksa in drugi ezoteriki, vklju\xc4\x8dno z The Yoga of Power: Tantra, Shakti, and the Secret Way (1949), Eros and the Mysteries of Love: The Metaphysics of Sex (1958), Meditations on the Peaks: Mountain Climbing as Metaphor for the Spiritual Quest (1974), The Path of Enlightenment According to the Mithraic Mysteries (1977). Napisal je tudi dve svoji politi\xc4\x8dni knjigi: Men Among the Ruins: Post-War Reflections of a Radical Traditionalist (1953), Ride the Tiger: A Survival Manual for the Aristocrats of the Soul (1961) in svojo avtobiografijo: The Path of Cinnabar (1963).\n_START_SECTION_\nSmrt\n_START_PARAGRAPH_\nEvola je umrl neporo\xc4\x8den, brez otrok, 11. Junija 1974 v Rimu.'